# Akkumulátortöltöttség-figyelő kézikönyve

## Bevezetés

### Akkumulátortöltöttség-figyelő kisalkalmazás

Az Akkumulátortöltöttség-figyelő kisalkalmazás.

Az Akkumulátortöltöttség-figyelő a laptop számítógépében lévő akkumulátorok állapotát jeleníti meg. A figyelő vizuálisan és százalékos formában is jelezheti a fennmaradó kapacitást, valamint az aktuális használati arány alapján becslést adhat a hátralévő időre vonatkozóan.

### Az Akkumulátortöltöttség-figyelő hozzáadása egy panelhez

Az Akkumulátortöltöttség-figyelő egy panelhez történő hozzáadásához kattintson a jobb egérgombbal a panelre, majd válassza a Hozzáadás a panelhez menüpontot. Válassza ki az Akkumulátortöltöttség-figyelőt a Hozzáadás a panelhez párbeszédablakban, és kattintson az OK gombra.

Az Akkumulátortöltöttség-figyelő kisalkalmazás elrendezése a kisalkalmazásnak helyet adó panel méretétől és típusától függően változhat.

### Energiakezelési háttérprogramok

Az akkumulátorfigyelő számos energiagazdálkodási háttérprogramot támogat. Ha elérhető, akkor a figyelő megpróbálja használni a freedesktop.org upower csatolóját. Ha ez nem érhető el vagy nem támogatott a platformon, akkor a freedesktop.org HAL (hardver absztrakciós réteg) csatolójához tér vissza. Ha ez sem érhető el, akkor az akkumulátorfigyelő megpróbál közvetlenül hozzáférni az energiagazdálkodási rendszerhez.

Nem minden energiagazdálkodási háttérprogram érhető el minden gyártótól, és egyes gyártók saját kiegészítő háttérprogramokat adnak hozzá az adott platformokhoz és hardverekhez. Ha az akkumulátorfigyelő tévesen jelez információkat az akkumulátorról, akkor nézze meg a battstat-troubleshooting fejezetet.

### Segítség kérése

Ha az akkumulátorfigyelő nem működik Önnél, akkor tekintse meg ezeket a további erőforrásokat:

- battstat-troubleshooting,

- GNOME levelezőlisták

## Beállítások

A figyelő beállításainak megjelenítéséhez kattintson a jobb egérgombbal a panelen lévő figyelőre, majd válassza a Beállítások menüpontot.

### Az Akkumulátortöltöttség-figyelő helyi (jobb kattintásos) menüje

Az Akkumulátortöltöttség-figyelő helyi menüje

### Beállítások párbeszédablak

Beállítások párbeszédablak

Megjelenés

- Kis méretű nézet

- Ez a nézet csak egyetlen grafikát jelenít meg a panelen: vagy egy függőlegesen álló akkumulátort a fennmaradó kapacitás jelzésére, vagy egy dugót, amely azt jelzi, hogy a laptop külső áramforráshoz van csatlakoztatva.

  ### Kis méretű nézet

  Kis méretű nézet

  A GNOME 2.12-től a kis méretű nézet a figyelő alapértelmezett nézete.

Kiterjesztett nézet

- A kiterjesztett nézet a GNOME korábbi verzióinak régi kinézete. Az akkumulátor nagyobb grafikával rendelkezik, valamint egy külön grafika jelzi, hogy milyen állapotban van az akkumulátor.

  ### Kiterjesztett nézet

  Kiterjesztett nézet

Idő vagy százalék megjelenítése

- Ezen lehetőség választásával kétféle információ egyikét fogja megjeleníteni. A Hátralévő idő megjelenítése azt mondja meg, hogy hány óra és hány perc van hátra az akkumulátor teljes lemerüléséig vagy újratöltéséig. A Hátralévő százalék megjelenítése azt mondja meg, hogy hány százaléknyi töltöttség van még az akkumulátorban.

Értesítések

- - Figyelmeztetés, ha az akkumulátor töltöttsége lecsökken

    Ha ezt a lehetőséget választja, akkor egy figyelmeztető párbeszédablak jelenik meg, amikor a laptop akkumulátora eléri a megadott értéket, akár a maradék százalékos értéket, akár a hátralévő percek számát. Ez azt jelzi, hogy az akkumulátorban maradó töltés mennyisége kritikusan alacsony és töltés szükséges. Ezt a figyelmeztető párbeszédablakot Ön is el tudja tüntetni, egyébként automatikusan eltűnik, amikor a laptopot hálózati áramforráshoz csatlakoztatja.

  - Értesítés, ha az akkumulátor teljesen feltöltődött

    Ha ezt a lehetőséget választja, akkor értesítést kap, ha az akkumulátor teljesen feltöltődött. Ha az Akkumulátortöltöttség-figyelőt libnotify támogatással fordította le, akkor egy nem tolakodó értesítés fog felugrani a figyelőtől a panelen.

## Hibaelhárítás

Az energiagazdálkodás összetettsége és az elérhető különböző energiagazdálkodási rendszerek közötti hatalmas különbségek miatt az akkumulátorfigyelő hibáinak keresése nehézkes lehet. Meg kell határoznia, hogy a hiba az akkumulátorfigyelőben van-e jelen, vagy a gép által szolgáltatott információkban van-e a hiba.

Az alábbi információk hasznosak lehetnek az akkumulátorfigyelő hibáinak elhárításában. Ez korántsem teljes körű. Ha hibát talál az Akkumulátortöltöttség-figyelőben (amelyet nem az ACPI által jelentett rossz információ okoz), akkor jelentse a hibát.

### A háttérprogram meghatározása

Ha az upower csatolót vagy a hardver absztrakciós réteget használja (lásd: battstat-power-backends), akkor ezt a névjegy párbeszédablakban a HAL háttérprogram szerzője melletti csillag fogja jelezni.

#### Ellenőrizze, hogy a HAL háttérprogramot használja-e

Kiterjesztett nézet

Más háttérprogramok jelenleg nem jelzik, hogy használják azokat, így a hardvere alapján kell találgatnia. A legtöbb modern PC laptop az ACPI-t használja háttérprogramként. Ez az a háttérprogram, amelyikben a legtöbb következetlenség van.

### Az ACPI információk ellenőrzése

Ha az ACPI háttérprogramot használja az Akkumulátortöltöttség-figyelőnél, akkor fontos ellenőrizni, hogy az ACPI a megfelelő információkat adja-e. Ha nem, akkor meg kell vizsgálnia a DSDT frissítését vagy valami más, az ACPI-vel kapcsolatos dolgot.

#### Példa ACPI kimenet

    [rupert@laptop ~]$ cat /proc/acpi/battery/BAT1/info
    present:                 yes
    design capacity:         41040 mWh
    last full capacity:      37044 mWh
    battery technology:      rechargeable
    design voltage:          10800 mV
    design capacity warning: 745 mWh
    design capacity low:     0 mWh
    capacity granularity 1:  10 mWh
    capacity granularity 2:  10 mWh
    model number:            G71C00056110
    serial number:           0000000008
    battery type:            Li-ION
    OEM info:
    [rupert@laptop ~]$ cat /proc/acpi/battery/BAT1/state
    present:                 yes
    capacity state:          ok
    charging state:          discharging
    present rate:            11232 mW
    remaining capacity:      27140 mWh
    present voltage:         11400 mV
    [rupert@laptop ~]$

A hátralévő százalékot gyorsan kiszámíthatja a hátralévő kapacitás és az utolsó teljes kapacitás hányadosával, a hátralévő időt pedig a hátralévő kapacitás és a jelenlegi arány hányadosával.

### Hardver absztrakciós réteg

A `hal-device-manager` parancs használatával ellenőrizheti, hogy a HAL érzékeli-e az akkumulátort. Ha a HAL nem érzékeli az akkumulátort, vagy rossz információt jelent, akkor megpróbálhatja letiltani a HAL háttérprogramot egy GConf-kulcs beállításával.

Válassza a Konfigurációszerkesztő menüpontot az Alkalmazások menüből a Rendszereszközök almenü alatt. Keressen rá az `OAFIID:GNOME_BattstatApplet` kulcs értékére, amelynek az `/apps/panel/applets` útvonalon kell lennie.

Tegyük fel, hogy az útvonal az `/apps/panel/applets/applet_1`. Az `/apps/panel/applets/applet_1/prefs` útvonalon adjon hozzá egy no_hal nevű Új kulcs… elemet, és állítsa igaz logikai értékre. Ez letiltja a HAL használatát (nézze meg a battstat-troubleshooting-backends fejezetet annak megismeréséhez, hogy hogyan ellenőrizze ezt).