# Kuka kisalkalmazás kézikönyve

## Bevezetés

A Kuka kisalkalmazás lehetővé teszi a kuka kezelését a panelről.

A panelen lévő kuka ugyanúgy működik, mint az asztali, de hasznosabb, mivel a panelek mindig láthatóak.

### A Kuka kisalkalmazás hozzáadása a panelhez

A Kuka kisalkalmazás panelhez való hozzáadásához tegye a következőket:

1. Kattintson jobb gombbal a panel azon részére, ahova szeretné helyezni a kisalkalmazást.

2. Válassza a Hozzáadás a panelhez menüpontot.

3. Válassza ki a Hozzáadás a panelhez ablakban a Kuka lehetőséget.

4. Válassza a Hozzáadás gombot.

További a panelekhez kapcsolódó információért lásd az Asztali felhasználói kézikönyvet.

## Használat

### Kuka kisalkalmazás

### Elemek mozgatása a kukába

Elemek a kukába mozgatásához egérrel húzza át őket a fájlkezelőből a Kuka kisalkalmazásra.

### Kuka ürítése

A Kukából való összes elem végleges törléséhez kattintson jobb gombbal a kisalkalmazásra, és válassza a Kuka ürítése lehetőséget.

### Kuka megnyitása

A Kuka megnyitásához kattintson jobb gombbal a kisalkalmazásra, és válassza a Megnyitás lehetőséget. A Kuka ablak megnyílik a Nautilus fájlkezelőben.